
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1327 


6 Νοεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της ΔΥ1α/24451/3.12.1997 (Φ.Ε.Κ. 

1116/15.12.1997 τ. Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Θεσ¬ 
σαλίας για τις ειδικότητες της Αιματολογίας, Ακτι¬ 
νοδιαγνωστικής Ακτινοθεραπευτικής-Ογκολο- 
γίας...Ψυχιατρικής και Ωτορινολαρυγγολογίας. ... 1 

Τροποποίηση της ΔΥ1α/25342/3.12.1997 (ΦΕΚ 
1111/15.12.1997 τ. Β') απόφασης περί «Συγκρότη¬ 
σης Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Κρήτης 
για τις ειδικότητες της Μαιευτικής-Γυναικολο- 

γίας...Κυτταρολογίας, Ψυχιατρικής και Ω.Ρ.Λ.». 2 

Τροποποίηση της ΔΥ1α/23386/97/9.2.1998 (ΦΕΚ 


135/18.2.1998 τ. Β') απόφασης περί «Συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Κρήτης για τις ει¬ 
δικότητες της Αγγειοχειρουργικής, Ακτινοδιαγνω¬ 
στικής... Χειρουργικής Παίδων και Οδοντιατρικής» . 3 

Καθορισμός εφημερίας νοσοκομείων λεκανοπεδίου 

Αττικής και άλλες ρυθμίσεις. 4 

Σύσταση αμιγούς Δημοτικής Επιχείρησης με την επω¬ 
νυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 

ΠΑΛΛΗΝΗΣ. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στη Πιστουλάκη Αντωνία του Ιωάν- 
νου και της Γεωργίας. 6 


ΑΠΟΦΑΣΕΙ Σ 

Αριθ.ΔΥΙ δ/18862 (1) 

Τροποποίηση της ΔΥ1α/24451/3.12.1997 (Φ.Ε.Κ. 

1116/15.12.1997 τ. Β') απόφασης, που αφορά «Συ¬ 
γκρότηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Θεσσαλίας 
για τις ειδικότητες της Αιματολογίας, Ακτινοδιαγνω¬ 
στικής Ακτινοθεραπευτικής-Ογκολογίας... Ψυχιατρι¬ 
κής και Ωτορινολαρυγγολογίας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α'). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ. Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1 α/24451/3.12.1997( Φ.Ε.Κ. 1116/15.12.1997 
τ. Β') απόφασή μας, όπως τροποποιήθηκε μεταγενέστε¬ 
ρα. 

5. Το γεγονός ότι ο Τσικρίκας Θωμάς επέλεξε τη θέση 

Δ. Ε.Π. 

6. Την από 20.4.2000 παραίτηση του Σπυρόπουλου 
Κων/νου. 

7. Το 558/18.9.2000 έγγραφο του Πανελλήνιου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (4) σχετική απόφασή μας 
και διορίζουμε στο Συμβούλιο Κρίσης και Επιλογής Ιατρι- 

κού και Οδοντιατρικού Προσωπικού Νοσηλευτικών Ιδρυ¬ 
μάτων (Σ.Κ.Ε.Ι.Ο.Π.Ν.Ι.) της Περιφέρειας Θεσσαλίας: 

Α. Στην Ειδικότητα της Αιματολογίας τακτικό μέλος, ως 
Κριτή - Εισηγητή για την κρίση Δ/ντών τον Καπετανάκη 
Ανάργυρο, Δ/ντή στο Π. Γ. Ν. Λάρισας«ΚΟΥΤΛΙΜΠΑΝΕΙΟ 
& ΤΡΙΑΝΤΑΦΥΛΕΙΟ», σε αντικατάσταση του Τσικρίκα Θω¬ 
μά, που επέλεξε τη θέση Δ.Ε.Π. με αναπληρωτή του τον 
Αρχοντώνη Νικόλαο, Δ/ντή στο Π.Γ.Ν. Λάρισας «ΚΟΥΤΛΙ- 
ΜΠΑΝΕΙΟ & ΤΡΙΑΝΤΑΦΥΛΕΙΟ», σε αντικατάσταση του 
Σπυρόπουλου Κων/νου, που παραιτήθηκε. 

Β. Στην Ειδικότητα της Γαστρεντερολογίας αναπληρω¬ 
ματικό μέλος, ως Κριτή-Εισηγητή για την κρίση Δ/ντών 
τον Αρχοντώνη Νικόλαο, Δ/ντή στο. Π.Γ.Ν Λάρισας 
«ΚΟΥΤΛΙΜΠΑΝΕΙΟ & ΤΡΙΑΝΤΑΦΥΛΕΙΟ», σε αντικατάστα¬ 
ση του Τσικρίκα Θωμά, που επέλεξε τη θέση Δ.Ε.Π. 

Γ. Στην Ειδικότητα της Παθολογίας τακτικό μέλος, ως 
Κριτή - Εισηγητή για την κρίση Δ/ντών τον Καπετανάκη 
Ανάργυρο, Δ/ντή στο Π.Γ.Ν. Λάρισας «ΚΟΥΤΛΙΜΠΑΝΕΙΟ 
& ΤΡΙΑΝΤΑΦΥΛΕΙΟ», σε αντικατάσταση του Τσικρίκα Θω¬ 
μά, που επέλεξε τη θέση Δ.Ε.Π., με αναπληρωτή του τον 
Αρχοντώνη Νικόλαο, Δ/ντή στο Π.Γ.Ν. Λάρισας «ΚΟΥΤΛΙ- 
ΜΠΑΝΕΙΟ & ΤΡΙΑΝΤΑΦΥΛΕΙΟ», σε αντικατάσταση του 
Σπυρόπουλου Κων/νου, που παραιτήθηκε. 

Δ. Για την ειδικότητα της Ρευματολογίας τακτικό μέλος, 
ως Κριτή - Εισηγητή για την κρίση Δ/ντών τον Καπετανά¬ 
κη Ανάργυρο, Δ/ντή στο Π.Γ.Ν. Λάρισας «ΚΟΥΤΛΙΜΠΑ- 
ΝΕΙΟ & ΤΡΙΑΝΤΑΦΥΛΕΙΟ», σε αντικατάσταση του Τσικρί- 
κα Θωμά, που επέλεξε τη θέση Δ.Ε.Π. 

3. Κατά τα λοιπά ισχύει η ανωτέρω τροποποιούμενη 
απόφαση όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 13 Οκτωβρίου 2000 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

□ 

Αριθ. ΔΥ1 δ/οικ. 19856 (2) 

Τροποποίηση της ΔΥ1α/25342/3.12.1997 (ΦΕΚ 
1111/15.12.1997 τ. Β') απόφασης περί «Συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Κρήτης για τις ειδι¬ 
κότητες της Μαιευτικής-Γυναικολογίας... Κυτταρολο¬ 
γίας, Ψυχιατρικής καιΩ.Ρ.Λ.». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟΤ.Α'). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ1 α/25342/3.12.1977 (ΦΕΚ 1111/15.12.1997 
τ.Β') απόφαση μας όπως τροποποιήθηκε μεταγενέστερα. 

5. Το 881/29.11.1999 έγγραφο του Γ. Π. Νοσ/μείου Ηρα¬ 
κλείου «ΒΕΝΙΖΕΛΕΙΟ -ΠΑΝΑΝΕΙΟ»-ΣΚΕΙΟΠΝΙ Περιφέρει¬ 


ας Κρήτης, σύμφωνα με το οποίο ο Καναβάκης Εμμανου¬ 
ήλ δεν είναι πλέον γιατρός του Ε.Σ.Υ. 

6. Το 558/18.9.2000 έγγραφο του Πανελλήνιου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (4) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμά¬ 
των (ΣΚΕΙΟΠΝΙ) της Περιφέρειας Κρήτης: 

α) Στην Ειδικότητα της Νευρολογίας τακτικό μέλος, ως 
Κριτή - Εισηγητή για την κρίση των Επιμελητών τον Νικο- 
λαράκη Κων/νο, Δ/ντή στο Ν.Γ.Ν. Αγίου Νικολάου, σε 
αντικατάσταση του Καναβάκη Εμμανουήλ, που έχασε την 
ιδιότητα με την οποία διορίστηκε. 

β) Στην Ειδικότητα της ψυχιατρικής τακτικό μέλος, ως 
Κριτή - Εισηγητή για την κρίση των Επιμελητών τον Νικο- 
λαράκη Κων/νο, Δ/ντή, στο Ν.Γ.Ν. Αγίου Νικολάου, σε 
αντικατάσταση του Καναβάκη Εμμανουήλ, που έχασε την 
ιδιότητα με την οποία διορίστηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2000 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

□ 

Αριθ. ΔΥ1 δ/οικ. 19857 (3) 

Τροποποίηση της ΔΥ1α/23386/97/9.2.1998 (ΦΕΚ 
135/18.2.1998 τ. Β') απόφασης περί «Συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Κρήτης για τις ειδι¬ 
κότητες της Αγγειοχειρουργικής, Ακτινοδιαγνωστι¬ 
κής... Χειρουργικής Παίδων και Οδοντιατρικής». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ.1 του Ν. 2519/1997 
(Φ.Ε.Κ. 165/21.8.1997 τ.Α') «Ανάπτυξη και Εκσυγχρονι¬ 
σμός του Εθνικού Συστήματος Υγείας, οργάνωση των 
υγειονομικών υπηρεσιών, ρυθμίσεις για το φάρμακο και 
άλλες διατάξεις». 

4. Την ΔΥ 1 α/23386/97/9.2.1998 (ΦΕΚ 135/18.2.1998 
τ.Β') απόφαση μας όπως τροποποιήθηκε μεταγενέστερα. 

5. Το 881/29.11.1999 έγγραφο του Γ.Π. Νοσ/μείου Ηρα¬ 
κλείου «ΒΕΝΙΖΕΑΕΙΟ-ΠΑΝΑΝΕΙΟ», σύμφωνα με το οποίο 
ο Καναβάκης Εμμανουήλ δεν είναι πλέον γιατρός του 
Ε.Σ.Υ. 

6. Το 558/18.9.2000 έγγραφο του Πανελλήνιου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (4) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμά¬ 
των (ΣΚΕΙΟΠΝΙ) της Περιφέρειας Κρήτης, στην Ειδικότη¬ 
τα της Παιδοψυχιατρικής τακτικό μέλος, ως Κριτή - Ειση¬ 
γητή για την κρίση των Επιμελητών τον Νικολαράκη 
Κων/νο, Δ/ντή στο Ν.Γ.Ν. Αγίου Νικολάου, σε αντικατά- 

στάση του Καναβάκη Εμμανουήλ, που έχασε την ιδιότητα 
με την οποία διορίστηκε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2000 

ΟΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

□ 

Αριθ. Δ46/12861 (4) 

Καθορισμός εφημερίας νοσοκομείων λεκανοπεδίου 
Αττικής και άλλες ρυθμίσεις. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις του Ν. 2519/97 (ΦΕΚ 165 Α721.8.1997) 
«Ανάπτυξη και εκσυγχρονισμός του Ε.Σ.Υ., οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις». 

2. Τις διατάξεις του άρθρου 1 παρ. 2 του Ν.260/1976 
«Περί αντικατάστασης του Ρυθμιστικού Κέντρου κ.λ.π.» 
(ΦΕΚ25Α77.2.1976). 

3. Τις διατάξεις του άρθρου 52 παρ. 5 του Ν. 2071/92 
(ΦΕΚ 123/Α792), «Εκσυγχρονισμός και οργάνωση Συστή¬ 
ματος Υγείας». 

4. Τις διατάξεις του Ν.2496/97 (ΦΕΚ38/Α797) και το γε¬ 
γονός ότι από την εφαρμογή της παρούσας απόφασης 
δεν προκαλείται επιπλέον δαπάνη σε βάρος του Κρατικού 
Π ροϋπολογισμού. 

5. Τηναρ. 2850/18.4.2000 (ΦΕΚ 565/Β720.4.2000) Από¬ 
φαση «Περί ανάθεσης αρμοδιοτήτων στους Υφυπουρ¬ 
γούς Υγείας και Πρόνοιας Χρ.Σπυράκη και Δ.Θάνο». 

6. Την αριθμ. Υ4β/3357/Φ.2/12.4.1994 (ΦΕΚ 290/Β/ 
20.4.1994) Απόφαση μας «Περί καθορισμού Εφημερίας 
Νοσοκομείων περιοχής Αττικής». 

7. Τις αριθμ. Υ4β/3684/10.5.1996 (ΦΕΚ429 Β /5/6/1996), 
Υ4β/10610/Φ.2/1.9.1997 (ΦΕΚ 784/Β71.9.1997) και Υ4δ/ 
οικ.8376/3.7.2000 (ΦΕΚ. 855/Β700) Τροποποιητικές Απο¬ 
φάσεις, αποφασίζουμε: 

Τροποποιούμε και συμπληρώνουμε τις ανωτέρω απο¬ 
φάσεις και ορίζουμε τα παρακάτω. Για την αντιμετώπιση 
των εκτάκτων αναγκών και την παροχή επείγουσας περί¬ 
θαλψης, τα Νοσοκομεία του Λεκανοπεδίου Αττικής εφη¬ 
μερεύουν σύμφωνα με τα παρακάτω: 

Α. ΟΜΑΔΕΣ ΝΟΣΟΚΟΜΕΙΩΝ ΓΕΝΙΚΗΣ ΕΦΗΜΕΡΙΑΣ 
ΑΘΗΝΩΝ 

Τα νοσοκομεία που ορίζονται στις παρακάτω ομάδες 
εκτελούν γενική 24ωρη εφημερία (08.00-0800 της επομέ¬ 
νης) εναλλακτικά κάθε τέταρτη ημέρα. 

ΟΜΑΔΑ Α' 

1. Περιφερειακό Γ ενικό Νοσοκομείο Αθήνας «ΓΕΩΡΓ. 
ΓΕΝΝΗΜΑΤΑΣ». 

2. Περιφερειακό Γ ενικό Νοσοκομείο Ν.Ιωνίας «ΑΓΙΑ ΟΛ¬ 
ΓΑ». 

3. 3ο Θεραπευτήριο ΙΚΑ. 

4. Περιφερειακό Γενικό Νοσοκομείο Νοσημάτων Θώ- 
ρακος «ΣΩΤΗΡΙΑ», για πνευμονολογικά-φυματιολογικά 
και Θωρακοχειρουργικά περιστατικά. 

5. Νομαρχιακό Γ ενικό Νοσοκομείο Αθήνας «Η ΕΛΠΙΣ». 


ΟΜΑΔΑ Β'. 

1. Περιφερειακό Γενικό Νοσοκομείο Αθήνας «ΕΥΑΓΓΕ¬ 
ΛΙΣΜΟΣ». 

2. Περιφερειακό Γενικό Νοσοκομείο Αθήνας «ΣΙΣΜΑ- 
ΝΟΓΛΕΙΟ». 

3. Νομαρχιακό Γενικό Νοσοκομείο ΠΑΤΗΣΙΩΝ. 

4. Περιφερειακό Γενικό Νοσοκομείο Αττικής «ΚΑΤ» για 
περιστατικά πλαστικής χειρουργικής. 

5. 7ο Θεραπευτήριο ΙΚΑ. 

6. Ιο Θεραπευτήριο ΙΚΑ. 

7. ΝΙΜΤΣ (Δέχεται διαγνωσμένα περιστατικά που προ¬ 
έρχονται από το Νοσοκομείο «Ευαγγελισμός»). 

ΟΜΑΔΑΓ 

1. Νομαρχιακό Γενικό Νοσοκομείο Αθήνας - «ΚΟΡΓΙΑ- 
ΛΕΝΕΙΟ -ΜΠΕΝΑΚΕΙΟ Ε.Ε.Σ». 

2. Περιφερειακό Γενικό Νοσοκομείο Αθήνας «ΙΠΠΟ- 
ΚΡΑΤΕΙΟ». 

3. Νομαρχιακό Γ ενικό Νοσοκομείο Μελισσιών «ΑΜΑΛΙΑ 
ΦΛΕΜΙΓΚ». 

4. Νομαρχιακό Γενικό Νοσοκομείο «ΠΑΜΜΑΚΑ¬ 
ΡΙΣΤΟΣ». 

5. Περιφερειακό Γενικό Νοσοκομείο Θώρακος «ΣΩΤΗ¬ 
ΡΙΑ» για πνευμονολογικά - φυματιολογικά περιστατικά. 

6. Περιφερειακό Γενικό Νοσοκομείο «ΚΑΤ» για γναθο- 
χειρουργικά και Θωρακοχειρουργικά περιστατικά. 

7. Περιφερειακό Γενικό Νοσοκομείο Αθήνας «Γ. ΓΕΝ¬ 
ΝΗΜΑΤΑΣ» για περιστατικά πλαστικής χειρουργικής. 

ΟΜΑΔΑ Δ' 

1. Περιφερειακό Γ ενικό Νοσοκομείο Αθήνας «ΛΑΪΚΟ». 

2. Περιφερειακό Γ ενικό Νοσοκομείο Αττικής «ΚΑΤ». 

3. Περιφερειακό Γενικό Νοσοκομείο Θώρακος «ΣΩΤΗ¬ 
ΡΙΑ». 

4. Νομαρχιακό Παθολογικό Σπηλιοπούλειο Νοσοκο¬ 
μείο Αθήνας «ΑΓΙΑ ΕΛΕΝΗ». 

5. Περιφερειακό Γενικό Νοσοκομείο Αθήνας «ΑΛΕΞΑΝ¬ 
ΔΡΑ», ΑΡΕΤΑΙΕΙΟ Νοσοκομείο Αθήνας και ΑΙΓΙΝΗΤΕΙΟ Νο¬ 
σοκομείο Αθήνας στο κοινό ΤΕΠ στο Νοσ. «ΑΛΕΞΑΝΔΡΑ». 

6. Περιφ. Αντικαρκινικό - Ογκολογικό Νοσοκομείο Αθή¬ 
νας «Ο ΑΓΙΟΣ ΣΑΒΒΑΣ» για διαγνωσμένα ογκολογικά πε¬ 
ριστατικά. 

Β. ΕΙΔΙΚΕΣ ΡΥΘΜΙΣΕΙΣ 

1. Το Οφθαλμολογικό Τμήμα του Περιφ. Γεν. Νοσ. Αθή¬ 
νας εκτός των ημερών γενικής εφημερίας (Ομάδα Α') 
εφημερεύει καθημερινά (Σαββατοκύριακα και Αργίες) μέ¬ 
χρι τις 23.00. 

2. Το Νοσοκομείο Οφθαλμιατρείο Αθήνας εφημερεύει 
καθημερινά Σαββατοκύριακα και αργίες μέχρι τις 14.30. 

3. Το Νοσοκομείο Αφροδίσιων και Δερματικών Νόσων 
«ΑΝΔΡΕΑΣ ΣΥΓΓΡΟΣ» εφημερεύει καθημερινά (Σαββα¬ 
τοκύριακα και Αργίες) σε 24ωρη βάση, για την αντιμετώ¬ 
πιση αφροδίσιων και δερματολογικών περιστατικών. 

4. Τα Περιφερειακά Γενικά Νοσοκομεία «ΑΣΚΛΗΠΙΕΙΟ 
ΒΟΥΛΑΣ» και «ΚΑΤ» εφημερεύουν καθημερινά (Σαββατο¬ 
κύριακα και αργίες) σε 24ωρη βάση για αντιμετώπιση ορ¬ 
θοπεδικών περιστατικών. 

5. Τα καρδιοχειρουργικά τμήματα των Περιφ. Γεν. Νοσ. 
«ΕΥΑΓΓΕΛΙΣΜΟΣ» και «ΙΠΠΟΚΡΑΤΕΙΟ» εφημερεύουν 
από Δευτέρα μέχρι και Παρασκευή σε 24ωρη βάση εναλ¬ 
λάξ. 

Το «ΩΝΑΣΕΙΟ» Καρδιοχειρουργικό Κέντρο εφημερεύει 
Σάββατο και Κυριακή σε 24ωρη βάση (από 08.00 του Σαβ¬ 
βάτου μέχρι και 08.00 της Δευτέρας) για αντιμετώπιση 
των εκτάκτων καρδιοχειρουργικών περιστατικών. 

6. Το Νομαρχιακό Γενικό Νοσοκομείο Αθήνας «ΠΟΛΥ¬ 
ΚΛΙΝΙΚΗ» εφημερεύει καθημερινά Σαββατοκύριακα και 
Αργίες μέχρι 16.00. 

7. Τα Νοσοκομεία που διαθέτουν Αξονικούς Τομογρά¬ 
φους κατά την ημέρα της Γενικής τους Εφημερίας καλύ¬ 
πτουν κατ’απόλυτη προτεραιότητα τα επείγοντα περι¬ 
στατικά των Νοσοκομείων της ομάδας τους που δεν δια¬ 
θέτουν Αξονικό Τομογράφο. 

Γ. ΕΦΗΜΕΡΙΑ ΝΟΣΟΚΟΜΕΙΩΝ ΠΕΙΡΑΙΑ ΚΑΙ ΕΥΡΥΤΕ¬ 
ΡΗΣ ΠΕΡΙΟΧΗΣ 

Α) Τα Νοσοκομεία που ορίζονται στις παρακάτω ομάδες 
εκτελούν 24ωρη Γενική Εφημερία ( 08.00 έως 08.00 της 
επομένης) εναλλακτικά κάθε Τρίτη ημέρα για την κάλυψη 
των επειγόντων περιστατικών του Πειραιά και της ευρύ¬ 
τερης περιοχής. 

ΑΌΜΑΔΑ 

- Περ. Γεν. Νοσ. Πειραιά «ΤΖΑΝΕΙΟ» 

- Το Περιφ. Γεν. Αντικαρκινικό Νοσ. Πειραιά «ΜΕΤΑΞΑ» 
για Νευροχειρουργικά και Θωρακοχειρουργικά περιστα¬ 
τικά. Κατά την ημέρα της εφημερίας στο ΤΕΠ του ΤΖΑ- 
ΝΕΙΟΥ Νοσοκομείου εφημερεύει Νευροχειρουργός από 
το Νοσ. ΜΕΤΑΞΑ. 

Οι αμιγώς Ν/Χ άρρωστοι μεταφέρονται για θεραπεία και 
νοσηλεία στο Νοσοκομείο ΜΕΤΑΞΑ, οι δε λοιποί παραμέ¬ 
νουν για νοσηλεία στο ΤΖΑΝΕΙΟ Νοσοκομείο. 

- Το Ψυχιατρικό Νοσοκομείο Αττικής για νευρολογικά 
περιστατικά. 

Β' ΟΜΑΔΑ 

Περ. Γεν. Νοσ. Νίκαιας «ΑΓ. ΠΑΝΤΕΛΕΗΜΩΝ» 

ΓΟΜΑΔΑ 

- Περ. Γεν. Νοσ. «ΑΣΚΛΗΠΙΕΙΟ ΒΟΥΛΑΣ» 

- Νομ. Γεν. Νοσ. «ΔΥΤ. ΑΤΤΙΚΗΣ» 

- Περ. Γεν. Νοσ. Ελευσίνας «ΘΡΙΑΣΙΟ». Τις ημέρες μη 
γενικής εφημερίας, το Νοσοκομείο εφημερεύει μέχρι 
14:30 εκτός από Σαββατοκύριακα και αργίες. 

-Εναλλάξ τα τμήματα επειγόντων περιστατικών των Νο¬ 
σοκομείων Νίκαιας και Τζανείου, υποστηριζόμενα από Κι¬ 
νητή Ιατρική Μονάδα του ΕΚΑΒ. Στα Νοσοκομεία αυτά γί¬ 
νονται εισαγωγές για νοσηλεία περιστατικών που χρειά¬ 
ζονται άμεση ιατρική αντιμετώπιση. Κινητή Ιατρική 
Μονάδα του ΕΚΑΒ υποστηρίζει και την εφημερία του Νο¬ 
σοκομείου Δυτ. Απικής. 

- Στο Περιφ. Γεν. Αντικαρκ. Νοσοκ. Πειραιά «ΜΕΤΑΞΑ» 
εισάγονται διαγνωσμένα ογκολογικά περιστατικά. 

- Η Γ ΟΜΑΔΑ συνεπικουρείται στην εφημερία της από 
την εφημερεύουσα ομάδα του συγκροτήματος Αθήνας. 

Β) Η καρδιολογική Μονάδα του ΩΝΑΣΕΙΟΥ Καρδιοχει¬ 
ρουργικού Κέντρου δέχεται για νοσηλεία από τα παρα¬ 
πάνω Νοσοκομεία ασθενείς με σοβαρά καρδιολογικά 
προβλήματα (διαγνωσμένα εμφράγματα, προεμφραγμα- 
τικές καταστάσεις, σοβαρά αρυθμιολογικά προβλήματα). 

Δ'. ΠΑΙΔΙΑΤΡΙΚΑ ΝΟΣΟΚΟΜΕΙΑ 

1. Τα περιφερειακά Γ ενικά Νοσοκομεία Παίδων Αθήνας 
«ΑΓ. ΣΟΦΙΑ» και «ΑΓΛΑΪΑ ΚΥΡΙΑΚΟΥ», εφημερεύουν 
εναλλάξ σε 24ωρη βάση, κάθε δεύτερη μέρα καθώς και 
εναλλάξτις Κυριακές, για την αντιμετώπιση παιδιατρικών 
περιστατικών. 

2. Το Γενικό Νοσοκομείο Παίδων Πεντέλης εφημερεύει 
καθημερινά μέχριτις 14:30 εκτός Σαββάτου και Κυριακής 
και κάθε Δευτέρα και Πέμπτη σε 24ωρη βάση. 

Επίσης εφημερεύει σε 24ωρη βάση κάθε Κυριακή που 
εφημερεύει το Νοσοκομείο Παίδων «ΑΓΛΑΙΑ ΚΥΡΙΑΚΟΥ». 

3. Το Παιδοχειρουργικότμήματου Περιφερειακού Γενι¬ 


κού Νοσοκομείου Μαιευτήριο «Ελ. Βενιζέλου» εφημερεύ¬ 
ει από 8.00 μέχρι 14.00 κατά τις μέρες γενικής εφημερίας 
του Νοσοκομείου Παίδων «ΑΓ. ΣΟΦΙΑ» για την αντιμετώ¬ 
πιση παιδοχειρουργικών περιστατικών, εκτός τραύμα¬ 
τος. 

Ε'. ΜΑΙΕΥΤΙΚΑ - ΓΥΝΑΙΚΟΛΟΓΙΚΑ ΠΕΡΙΣΤΑΤΙΚΑ 

Ι.Τα Γυναικολογικά Τμήματα του Περιφερειακού Γενι¬ 
κού Νοσοκομείου Αθήνας «ΑΛΕΞΑΝΔΡΑ» και το Περιφε¬ 
ρειακό Γενικό Νοσοκομείο - Μαιευτήριο «ΕΛ. ΒΕΝΙΖΕ- 
ΛΟΥ» εφημερεύουν εναλλάξ σε 24ωρη βάση κάθε δεύτε¬ 
ρη μέρα για για την αντιμετώπιση γυναικολογικών 
περιστατικών. 

2. Για Μαιευτικά περιστατικά εφημερεύουν καθημερινά 
σε 24ωρη βάση και τα δύο Νοσοκομεία. 

3. Το Αρεταίειο Νοσοκομείο εφημερεύει όλο το 24ωρο 
καθημερινά για Μαιευτικά Γυναικολογικά περιστατικά. 

ΣΤ. ΨΥΧΙΑΤΡΙΚΑ ΠΕΡΙΣΤΑΤΙΚΑ 

Α. 1. Το Ψυχιατρικό Νοσοκομείο Αττικής εφημερεύει κά¬ 
θε Τετάρτη μέχρι 10 κλίνες για εισαγγελικές μόνον εντο¬ 
λές. 

2.Το Δρομοκαϊτειο Θεραπευτήριο Αθήνας, εφημερεύει 
κάθε Πέμπτη και Κυριακή με 15 κλίνες, για εισαγγελικές 
και μόνο εντολές. 

Β. Τα ψυχιατρικά τμήματα των παρακάτω Νοσοκομεί¬ 
ων, εκτός της ημέρας της γενικής εφημερίας του νοσο¬ 
κομείου θα εφημερεύουν ως εξής: 

1. Του Περιφερειακού Γενικού Νοσοκομείου Αθηνών 
«Γ. Γεννηματάς» Τρίτη και Παρασκευή. 

2. Του Περιφερειακού Γενικού Νοσοκομείου Νοσημά¬ 
των Θώρακος Αθηνών «Σωτηρία» Τρίτη και Κυριακή. 

3. Του Περιφερειακού Γ ενικού Νοσοκομείου Αθηνών «Ο 
Ευαγγελισμός» Δευτέρα και Παρασκευή. 

4. Του Περιφερειακού Γενικού Νοσοκομείου Νίκαιας 
Πειραιά «Άγιος Παντελεήμων» Δευτέρα και Παρασκευή. 

5. Του Περιφερειακού Γ ενικού Νοσοκομείο Αττικής «Σι- 
σμανόγλειο» Τρίτη και Σάββατο. 

6. Του Περιφερειακού Γενικού Νοσοκομείου Ελευσίνας 
«Θριάσιο» Πέμπτη και Σάββατο. 

7. Του Περιφερειακού Γενικού Νοσοκομείου Νέας Ιω¬ 
νίας «Αγία Όλγα» Τετάρτη και Σάββατο. 

Τα ανωτέρω Ψυχιατρικά Τμήματα θα καλύπτουν με ει- 
σαγγελική εντολή μέχρι 5 κλίνες από το σύνολο των κλι¬ 
νών τους. 

Γ. Το Παιδοψυχιατρικό Νοσοκομείο Αττικής εφημερεύ¬ 
ει καθημερινά όλο το 24ωρο. 

Δ. Τα εξωτερικά ιατρεία του Ψυχιατρικού τμήματοςτου 
Αιγινήτειου Νοσοκομείου εφημερεύουν καθημερινά σε 
24ωρη βάση για έκτακτα ψυχιατρικά περιστατικά τα 
οποία μετά τη διάγνωσή τους διακομίζονται μέσω του 
ΕΚΑΒ στα εφημερεύοντα Ψυχιατρικά Νοσοκομεία και 
Κλινικές. 

Επίσης το παραπάνω Νοσοκομείο, καλύπτει με τα εξω¬ 
τερικά του ιατρεία και τα παιδοψυχιατρικό περιστατικά, 
τα οποία, μετά τη διάγνωσή τους και εφόσον κρίνονται ει¬ 
σακτέα, διακομίζονται από το ΕΚΑΒ στο Παιδοψυχιατρικό 
Νοσοκομείο Αττικής. 

Ζ'. ΝΟΣΟΚΟΜΕΙΑ ΕΝΟΠΛΩΝ ΔΥΝΑΜΕΩΝ 

Το 401 Στρατιωτικό Νοσοκομείο Αθήνας διαθέτει για 
την εφημερία δέκα πέντε (15) κρεβάτια και μεταφέρονται 
σ’ αυτό από το ΕΚΑΒ και από ώρα 08.00 μέχρι 13.00 κα¬ 
θημερινά έκτακτα παθολογικά, καρδιολογικά και χει¬ 
ρουργικά περιστατικά. 

Το Νοσοκομείο αυτό, πέραν από την τακτική διάθεση 

των δέκα πέντε (15) κρεβαπών καθώς και τα Νοσοκομεία 
251 Γ.Ν.Α. και Ναυτικό Νοσοκομείο Αθήνας, εφόσον 
έχουν κενά κρεβάτια, διαθέτουν μέρος αυτών για την 
αντιμετώπιση εκτάκτων περιστατικών μεταφερομένων 
από το ΕΚΑΒ. 

Οι μανάδες εντατικής θεραπείας του 401 Στρατιωτικού 
Νοσοκομείου του 251 Γενικού Νοσοκομείου Αεροπορίας 
και του Ναυτικού Νοσοκομείου Αθήνας καλύπτουν έκτα¬ 
κτα περιστατικά μετά απο κατά περίπτωση συνεννόηση 
με το ΕΚΑΒ. 

Η'. ΜΟΝΑΔΕΣ ΕΝΤΑΤΙΚΗΣ ΠΑΡΑΚΟΛΟΥΘΗΣΗΣ 

Όλες οι Μονάδες Εντατικής Θεραπείας, πολυδύναμες, 
στεφανιοπαθών, Ειδικές Μονάδες (νεογνολογικές, παι¬ 
διατρικές, εγκαυμάτων) δέχονται καθημερινά σε 24ωρη 
βάση περιστατικά, εφ’ όσον δεν είναι πλήρεις μετά από 
κατά περίπτωση συνεννόηση με το ΕΚΑΒ. 

Οι προϊσταμένες ή υπεύθυνες νοσηλεύτριες κάθε μο¬ 
νάδας υποχρεούνται να ενημερώνουν καθημερινά το 
ΕΚΑΒ για τα κενά κρεβάτια της Μονάδας, τουλάχιστον 
τρεις (3) φορές την ημέρα και συγκεκριμένα στις ώρες 
07.00,15.00 και 23.00 και επιπλέον οποτεδήποτε υπάρξει 
μεταβολή στην δύναμη της μονάδας. 

Θ'. ΔΙΑΔΙΚΑΣΙΑ ΕΙΣΑΓΩΓΗΣ ΝΕΟΓΝΩΝ 

1. Οι προϊσταμένες αδελφές Νοσοκόμες των νεογνικών 
τμημάτων των παρακάτω Νοσοκομείων: 

α) Περιφερειακό Γενικό Νοσοκομείο Παίδων Αθήνας 
«ΑΓ. ΣΟΦΙΑ». 

β) Περιφερειακό Γενικό Νοσοκομείο Παίδων Αθήνας 
«ΑΓΛΑΪΑ ΚΥΡΙΑΚΟΥ». 

γ) Περιφερειακό Γενικό Νοσοκομείο Αθήνας «ΑΛΕΞΑΝ¬ 
ΔΡΑ». 

δ) Περιφερειακό Γενικό Νοσοκομείο Νίκαιας «ΑΓ. ΠΑ- 
ΝΤΕΛΕΗΜΩΝ». 

ε) Περιφερειακό Γενικό Νοσοκομείο - Μαιευτήριο «ΕΛ. 
ΒΕΝΙΖΕΛΟΥ» υποχρεούνται να ενημερώνουν καθημερινά 
το ΕΚΑΒ για τα κενά κρεβάτια του τμήματος τουλάχιστον 
τρεις (3) φορές την ημέρα και συγκεκριμένα τις ώρες 
07.00, 15.00 και 23.00 ή οποτεδήποτε υπάρξει μεταβολή 
στην δύναμη της μονάδας. 

2. Η κινητή μονάδα μεταφοράς νεογνών στελεχώνεται 
από ιατρικό και νοσηλευτικό προσωπικό του Περιφερεια¬ 
κού Γενικού Νοσοκομείου Παίδων Αθήνας «ΑΓΙΑ ΣΟΦΙΑ» 
και η λειτουργία της συντονίζεται από το ΕΚΑΒ. 

Ι'. ΣΥΝΤΟΝΙΣΜΟΣ ΕΦΗΜΕΡΙΑΣ - ΕΙΣΑΓΩΓΕΣ 

1. Το ΕΚΑΒ συντονίζει και ελέγχει την εφημερία όλων 
των Νοσοκομείων και έχει ευθύνη τροποποίησης του συ¬ 
στήματος εφημερίας σε συνεργασία με τα Δ.Σ. των Νο¬ 
σοκομείων για την αντιμετώπιση εκτάκτων αναγκών και ει¬ 
δικών προβλημάτων που τυχόν ανακύπτουν. 

2. Κατά την διάρκεια της 24ωρης εφημερίας των Νοσο¬ 
κομείων, τον συντονισμό και την ευθύνη αυτής έχει τριμε¬ 
λή επιτροπή αποτελούμενη από α) έναν γιατρό Ε.Α. β) ένα 
διοικητικό υπάλληλο καιγ) μια νοσηλεύτριαπου ορίζονται 
από το Δ.Σ. του Νοσοκομείου. 

Τα ονόματα αυτών που συμμετέχουν στην επιτροπή κα¬ 
θώς και των εφημερευόντων γιατρών αναγράφονται σε 
πίνακα που αναρτάται σε εμφανές σημείο στην είσοδο 
του Νοσοκομείου. 

Κατά τις ημέρες της γενικής εφημερίας των Νοσοκο¬ 
μείων του Κεφ. Α' δεν επιτρέπεται καμία εισαγωγή τακτι¬ 
κών περιστατικών στα Νοσοκομεία αυτά. Σε περίπτωση 
πληρότητας τμήματος και μέχρι να ομαλοποιηθεί η λει¬ 
τουργία του για να μπορεί να ανταποκρίνεται στις ανά¬ 


γκες της γενικής εφημερίας αναστέλλεται η εισαγωγή κά¬ 
θε τακτικού περιστατικού. Τα έκτακτα περιστατικά σε πε¬ 
ρίπτωση πληρότητας του τμήματος που εφημερεύει νο¬ 
σηλεύονται σε κενό κρεβάτι του αντίστοιχου τομέα. 

ΙΑ'. ΕΦΗΜΕΡΙΑ ΣΥΜΒΕΒΛΗΜΕΝΩΝ ΚΛΙΝΙΚΩΝ ΜΕ ΙΚΑ 

Για την αντιμετώπιση περιπτώσεων ασφαλισμένων του 
ΙΚΑ εφημερεύουν καθημερινά όλο το 24ωρο νοσηλευτι¬ 
κές μονάδες που έχουν συμβληθεί με το ΙΚΑ. 

Οι νοσηλευτικές αυτές μονάδες που ορίζονται από το 
ΙΚΑ υποχρεούνται να γνωστοποιούν στο ΕΚΑΒ, καθημερι¬ 
νές και αργίες,τον αριθμό των κενών κρεβατιών κάθε μέ¬ 
ρα κατά ειδικότητα. 

ΙΒ'. ΔΙΑΚΟΜΙΔΗ ΑΡΡΩΣΤΩΝ ΑΠΟ ΕΠΑΡΧΙΑΚΑ ΝΟΣΟ¬ 
ΚΟΜΕΙΑ ΣΕ ΝΟΣΟΚΟΜΕΙΑ ΠΕΡΙΟΧΗΣ ΑΤΤΙΚΗΣ. 

1. Το ΕΚΑΒ έχει την ευθύνη και για το συντονισμό της ει¬ 
σαγωγής σε Νοσοκομεία της περιοχής Αττικής σοβαρών 
εκτάκτων περιστατικών που παραπέμπονται από Νοσο¬ 
κομεία της Επαρχίας. 

2. Τα εκτός Αττικής Νοσοκομεία πριν από κάθε παρα¬ 
πομπή τέτοιου περιστατικού επικοινωνούν με το αντίστοι¬ 
χο παράρτημα και τομέα του ΕΚΑΒ και όπου δεν υπάρχει 
με την Κ.Υ. του ΕΚΑΒ. Την ευθύνη για την αναγκαιότητα 
μεταφοράς του ασθενή έχει ο Δ/ντής του τμήματος ή ο 
αντικαταστάτης του που νοσηλεύεται ο ασθενής και που 
υπογράφει το σχετικό παραπεμπτικό. 

3. Τα πληρώματα των επαρχιακών ασθενοφόρων αυτο¬ 
κινήτων πριν αναχωρήσουν για την επαρχία υποχρεώνο¬ 
νται να ενημερώνου ντο ΕΚΑΒ για να πληροφορούνται μή¬ 
πως υπάρχει άρρωστος για μεταφορά στον τόπο προορι¬ 
σμού του ασθενοφόρου αυτοκινήτου, παρακάμπτοντας 
κατά την κρίση του ΕΚΑΒ από τη διαδρομή προς την έδρα 
τους, μέχρι και εξήντα χλμ. Και επί πλέον να καλύπτουν 
όλες τις περιοχές του Νομού. 

4. Όλα τα Νοσοκομεία της Αττικής υποχρεώνονται να 
ενημερώνουν καθημερινά το ΕΚΑΒ (07.30 - 14.30) για 
τους προς μεταφορά αρρώστους από Αθήνα σε Επαρχία. 

ΙΓ'. ΥΠΟΧΡΕΩΣΗ ΝΟΣΟΚΟΜΕΙΩΝ ΕΦΗΜΕΡΙΑΣ 
ΑΜΕΣΗΣ ΠΑΡΑΛΑΒΗΣ ΕΚΤΑΚΤΩΝ ΠΕΡΙΣΤΑΤΙΚΩΝ. 

Όλα τα Νοσοκομεία είναι υποχρεωμένα να οργανώ¬ 
σουν υπηρεσία υποδοχής εκτάκτων περιστατικών που 
θα βρίσκεται σε διαρκή ετοιμότητα με την ευθύνη της 
Συντονιστικής Επιτροπής. Τα διακομιζόμενα από το 
ΕΚΑΒ περιστατικά παραλαμβάνονται άμεσα και χωρίς 
καθυστέρηση από το προσωπικό εφημερίας του Νοσο¬ 
κομείου στον προκαθοριζόμενο από το Νοσοκομείο χώ¬ 
ρο υποδοχής. 

ΙΔ'. ΜΕΤΑΦΟΡΕΣ ΑΣΘΕΝΩΝ 

1. Μεταφορές ασθενών με ασθενοφόρα αυτοκίνητα κα¬ 
θώς και μεταφορές χρόνιων περιστατικών γίνονται μόνο 
στις παρακάτω περιπτώσεις: 

α) Από Νοσοκομείο σε Νοσοκομείο για συνέχιση νοση¬ 
λείας και μόνο στις περιπτώσεις που δεν μπορεί να αντι- 
μετωπισθείτο περιστατικό από το Νοσοκομείο που νοση¬ 
λεύεται ο ασθενής. 

β) Από Νοσοκομεία σε συμβεβλημένες κλινικές του ΙΚΑ 
και σε Προνοιακά Ιδρύματα. 

γ) Γ ια την αντιμετώπιση ειδικών εξετάσεων που δε γίνο¬ 
νται στο Νοσοκομείο που νοσηλεύεται ο ασθενής και εφό¬ 
σον δεν υπάρχει στο Νοσοκομείο άλλο όχημα που να μπο¬ 
ρεί να μεταφέρει τον ασθενή και εφόσον βεβαίως ο ασθε¬ 
νής δεν είναι περιπατητικός. 

δ) Από Νοσοκομεία σε σπίτια μεταφέρονται μόνο παρα¬ 
πληγικοί, τετραπληγικοί, κατάγματα λεκάνης, σπονδυλι- 

κής στήλης, και κάθε άλλο περιστατικό που λόγω της πά¬ 
θησης του δεν μπορεί να μεταφερθεί με άλλο μέσο. 

ε) Όλες οι παραπάνω μεταφορές γίνονται με ευθύνη και 
γραπτή εντολή του Δ/ντη του Τμήματος ή του αντικατα¬ 
στάτη του που νοσηλεύεται ο προς μεταφορά ασθενής. 

2. Τα Νοσοκομεία υποχρεούνται να προγραμματίζουν 
έγκαιρα και εκ των προτέρω τις μετακινήσεις των χρόνιων 
περιστατικών από Νοσοκομείο σε Νοσοκομείο, από Νο¬ 
σοκομείο σε Προνοιακά Ιδρύματα καθώς και για τις ειδι¬ 
κές εξετάσεις ασθενών σε άλλα Νοσοκομεία. 

ΙΕ'. ΣΥΝΤΟΝΙΣΜΟΣ ΑΕΡΟΜΕΤΑΦΟΡΑΣ ΑΣΘΕΝΩΝ 
ΑΠΟΤΟΕΚΑΒ 

Οι αερομεταφορές ασθενών από επαρχία στην Αθήνα, 
συντονίζονται για όλες τις περιπτώσεις και ανεξάρτητα 
από την ασφαλιστική ιδιότητα των μεταφερομένων από 
το ΕΚΑΒ. 

Την ευθύνη για την αναγκαιότητα της αερομεταφοράς 
έχει αποκλειστικά ο αναγγέλων ιατρός και σε περίπτωση 
που δεν υπάρχει η ιατρική υπηρεσία του ΕΚΑΒ. 

Οι αερομεταφερόμενοι όπου χρειάζεται, συνοδεύονται 
από ιατρό του Νοσοκομείου ή του Κ.Υ. ή αγροτικό ιατρό ή 
από ιατρό του ΕΚΑΒ. 

ΙΣΤ'. ΜΕΤΑΦΟΡΕΣ ΑΠΟΒΙΟΥΝΤΩΝ ΑΤΟΜΩΝ ΜΕ 
ΑΣΘΕΝΟΦΟΡΑ ΑΥΤΟΚΙΝΗΤΑ 

Μεταφορές αποβιούντων ατόμων με ασθενοφόρα αυ¬ 
τοκίνητα του ΕΚΑΒ γίνονται μόνο όταν έχει διαπιστωθεί ο 
θάνατος από γιατρό. 

Κάθε προηγούμενη απόφαση που αφορά την εφημερία 
των Νοσοκομείων καταργείται. 

Η απόφαση αυτή να δημοσιευθεί στην εφημερίδα της 
Κυβέρνησης και ισχύει δύο μέρες απάτη δημοσίευσή της. 

Αθήνα 16 Οκτωβρίου 2000 

Η ΥΦΥΠΟΥΡΓΟΣ 

ΧΡΙΣ. ΣΠΥΡΑΚΗ 

□ 

Αριθ. 08/Δ.Τ.Α./19787+15960 (5) 

Σύσταση αμιγούς Δημοτικής Επιχείρησης με την επωνυ¬ 
μία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΠΑΛΛΗ- 
ΝΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις των άρθρων 277 έως και 284, 287, 291 
και 304 του Π.Δ.410/95. 

2) Τις διατάξεις του άρθρου 29Α του Νόμου 1558/85 
που προστέθηκε με το άρθρο 27 του Ν. 2081/92 σχετικά 
με την υποχρέωση αναγραφής «κάλυψη δαπάνης» που 
συνεπάγεται η έκδοση κάθε κανονιστικής διάταξης. 

3) Τις διατάξεις του Ν.2503/97 «Διοίκηση Οργάνωση 
Στελέχωσητης Περιφέρειας ρύθμιση θεμάτωνγιατηνΤο- 
πική Αυτοδιοίκηση και άλλες διατάξεις» (ΦΕΚ 
107/Α/30.5.1997). 

4) Την αριθμ. 08/ΔΤΑ/οικ 2509/10.10.1997 απόφαση του 
Γενικού Γραμματέα Περιφέρειας Αττικής για μεταβίβαση 
εξουσίας υπογραφής εγγράφων «Με εντολή Γενικού 
Γ ραμματέα Περιφέρειας» στον προϊστάμενο της Δ/νσης 
Τοπικής Αυτοδιοίκησης & Δ/νση Ανατολικής Αττικής. 

5) Την αριθμ. 103/2000 απόφαση του Δημοτικού Συμ¬ 
βουλίου Παλλήνης, αποφασίζουμε: 

1) Σύσταση - Επωνυμία 


ΑΡΘΡΟ Ιο 

Την σύσταση αμιγούς Δημοτικής Επιχείρησης με την 
επωνυμία Αναπτυξιακή Δημοτική Επιχείρηση Παλλήνης, 
με διακριτικό τίτλο Α.Δ.Ε.Π., ως ίδιο Νομικό Πρόσωπο 
Ιδιωτικού Δικαίου που διέπεται από τις διατάξεις των άρ¬ 
θρων 277 έως 287, 291 και 304 του Π.Δ. 410/95 όπως τρο¬ 
ποποιήθηκε από τον Ν. 2508/97 

ΑΡΘΡΟ 2ο 

Σκοπός της Επιχείρησης είναι η οικονομική, κοινωνική 
και πολιτιστική ανάπτυξη της πόλης και της ευρύτερης 
περιοχής, με την εκτέλεση ανάλογων έργων υποδομής 
και την εκμετάλλευση των έργων αυτών, η παραγωγή 
αγαθών και υπηρεσιών που έχουν σκοπό την εξυπηρέτη¬ 
ση του κοινού και η οργάνωση, διαχείριση και εκμετάλ¬ 
λευση οικονομικών δραστηριοτήτων με σκοπό την εξοι¬ 
κονόμηση πόρων για έργα αναπτυξιακής κατεύθυνσης 
του Δήμου. 

Ο γενικός αυτός σκοπός εξειδικεύεται σε σκοπούς οι 
οποίοι είναι: 

1. Στήριξη του Δήμου στο αναπτυξιακό του έργο. 

2. Ανάπτυξη και εκτέλεση προγραμμάτων για τη διάδο¬ 
ση της καλλιτεχνικής παιδείας όπως, μουσική, χορός, θέ¬ 
ατρο, κινηματογράφος, φωτογραφία, εικαστικές τέχνες, 
διοργάνωση πολιτιστικών δραστηριοτήτων. 

3. Οργάνωση Αθλητικών Δραστηριοτήτων/Προγραμ- 
μάτων και εκμετάλλευση αθλητικών εγκαταστάσεων. 

4. Δραστηριότητες κατάρτισης - εκπαίδευσης - επιμόρ¬ 
φωσης. 

5. Διοργάνωση αθλητικών, πολιτιστικών ψυχαγωγικών 
και άλλων εκδηλώσεων. 

6. Δημιουργία της απαραίτητης κοινωνικής και πολιτι¬ 
στικής υποδομής με την κατασκευή, διαχείριση και εκμε¬ 
τάλλευση: Πολιτιστικών Κέντρων, Χώρων Αναψυχής, 
Βρεφονηπιακών σταθμών, Σταθμών Φύλαξης, Κέντρων 
Δημιουργικής Απασχόλησης, Κέντρων ηλικιωμένων, Κέ¬ 
ντρων αρωγής, υγείας, κοινωνικής μέριμνας. 

7. Ανάπτυξη προγραμμάτων κοινωνικής πολιτικής. 

8. Υποστήριξη των δημοτικών υπηρεσιών και ανάπτυξη 
νέων υπηρεσιών για την εξυπηρέτηση των δημοτών. 

9. Ανάληψη πρωτοβουλιών για την Ενημέρωση-Πληρο- 
φόρηση - Ευαισθητοποίηση των κατοίκων. 

10. Εκμετάλλευση των χώρων που παραχωρούνται από 
το Δήμο για διαφημιστικούς λόγους. 

11. Κατασκευή και συντήρηση έργων υποδομής στην 
περιοχή του. 

12. Κατασκευή τεχνικών έργων κάθε είδους που ανατί¬ 
θενται στη Δημοτική Επιχείρηση από φυσικά ή νομικά 
πρόσωπα ιδιωτικού ή δημοσίου δικαίου. 

13. Κατασκευή και εκμετάλλευση συναφών εξυπηρετή¬ 
σεων του δημοτικού νεκροταφείου. 

14. Δημιουργία και εκμετάλλευση χώρων αναψυχής. 

15. Προστασία και διαχείριση του φυσικού περιβάλλο¬ 
ντος, εφαρμογή προγραμμάτων διαχείρισης απορριμμά¬ 
των και ανακύκλωσης καθώς και διαχείριση της καθαριό¬ 
τητας των ελεύθερων και κοινόχρηστων χώρων του Δή¬ 
μου και της ευρύτερης περιοχής. 

16. Υλοποίηση Προγραμμάτων Ευρωπαϊκής Ένωσης 
αυτοτελώς ή σε συνεργασία με φορείς του εσωτερικού ή 
εξωτερικού. 

17. Ανάπτυξη συναφών προς τα παραπάνω αντικείμενα, 
ερευνών ή μελετών. 

18. Κάθε άλλη δραστηριότητα που σχετίζεται με την 
ανάπτυξη της περιοχής. 

19. Τα οποιαδήποτε κέρδη δημιουργούνται από τις πα¬ 
ραπάνω δραστηριότητες διατίθενται αποκλειστικά για 
ενέργειες ανάλογου περιεχομένου με τους σκοπούς της 
επιχείρησης. 

ΑΡΘΡΟ 3ο 

1. Η Επιχείρηση διοικείται από εννεαμελές Διοικητικό 
Συμβούλιο, που τα μέλη αυτού μαζί μετους αναπληρωτές 
τους καθώς και ο Πρόεδρος και ο Αντιπρόεδρος του ορί¬ 
ζονται από το Δημοτικό Συμβούλιο Παλλήνης. 

2. Το Διοικητικό Συμβούλιο αποτελείται από πέντε (5) αι¬ 
ρετούς εκπροσώπους που μπορεί να είναι ο Δήμαρχος, 
Αντιδήμαρχοι και Δημοτικοί Σύμβουλοι εκ των οποίων ο 
ένας προέρχεται από την μειοψηφία. Επίσης αποτελείται 
από τέσσερις (4) δημότες με πείρα και γνώσεις σχετικές 
με το αντικείμενο της Δημοτικής Επιχείρησης, εκ των 
οποίων ο ένας είναι εκπρόσωπος των παραγωγικών τάξε¬ 
ων και φορέων της πόλης. Σε περίπτωση που η επιχείρη¬ 
ση απασχολεί παραπάνω από είκοσι (20) εργαζόμενους, 
ένας από τους δημότες που είναι μέλη του Διοικητικού 
Συμβουλίου αντικαθίσταται από των εκπρόσωπο των ερ¬ 
γαζομένων στην επιχείρηση (χωρίς αλλαγή της συστατι¬ 
κής πράξης). 

3. Αντικατάσταση μέλους του Διοικητικού Συμβουλίου 
γίνεται με απόφαση του Δημοτικού Συμβουλίου το οποίο 
το έχει ορίσει. 

ΑΡΘΡΟ 4ο 

Η διάρκεια της Επιχείρησης είναι 20 χρόνια από τη δη¬ 
μοσίευση της απόφασης αυτής στην Εφημερίδα της Κυ¬ 
βέρνησης. 

ΑΡΘΡΟ 5ο 

Έδρα της Επιχείρησης είναι ο Δήμος Παλλήνης. 

ΑΡΘΡΟ 6ο 

Ο Δήμος Παλλήνης διαθέτει στην Επιχείρηση χρηματι¬ 
κό πόσο 30.000.000 δραχμές ως χρηματικό κεφάλαιο που 
θα καταβληθεί αμέσως μετά την δημοσίευση του Κατα¬ 
στατικού στην Εφημερίδα της Κυβέρνησης. Τα περιου¬ 
σιακά στοιχεία που θα παραχωρηθούν από το Δήμο στην 
επιχείρηση, είτε κατά χρήση, είτε κατά κυριότητα, αφού 
αποτιμηθούν από την επιτροπή του άρθρου 9 του Ν. 
2190/1920 θα αποτελούν κεφάλαιο της επιχείρησης. 

ΑΡΘΡΟ 7ο 

Πόροι της Επιχείρησης είναι τα έσοδα από την άσκηση 
των δραστηριοτήτων της, όπως επίσης οι πρόσοδοι από 
την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις, επιδοτήσεις από την Ευ¬ 
ρωπαϊκή Ένωση και από φορείς του Ελληνικού Δημοσί¬ 
ου, καθώς και από την αξιοποίηση της όποιας Δημοτικής 
Περιουσίας της παραχωρηθεί. 


ΑΡΘΡΟ 8ο 

Η Επιχείρηση διαλύεται: 

1. Με απόφαση του Δημοτικού Συμβουλίου, με απόλυτη 
πλειοψηφία των μελών του και απόφαση του Γενικού 
Γραμματέα της Περιφέρειας. 

2. Όταν λήξει χωρίς να παραταθεί η διάρκεια της Επι¬ 
χείρησης. 

3. Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από δύο εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο Παλλήνης. 

ΑΡΘΡΟ 9ο 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης διέπονται από τις σχετι¬ 
κές με τις δημοτικές και κοινοτικές επιχειρήσεις διατάξεις 
του Π.Δ. 410/95, την με αριθ. 25027/2.4.1984 απόφαση 
του Υπουργού Εσωτερικών και τους κανονισμούς λει¬ 
τουργίας της επιχείρησης που αποτελούν μέρος της επι- 
συναπτόμενης μελέτης σκοπιμότητας. 

ΑΡΘΡΟ 10ο 

ΑΚΡΟΤΕΛΕΥΤΙΑ ΔΙΑΤΑΞΗ-ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται επιβάρυνση στον 
προϋπολογισμό του 2000 και συγκεκριμένα στον Κ.Α. 2/ 
21/212.9.04 ύψους 30.000.000 δραχμών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 11 Οκτωβρίου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 4036 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στη Πιστουλάκη Αντωνία του Ιωάννου και 
της Γεωργίας. 

Ο ΝΟΜΑΡΧΗΣ ΗΡΑΚΛΕΙΟΥ 

Με την απόφαση 4036/29.9.2000 του Νομάρχη Ηρα¬ 
κλείου έχει χορηγηθεί άδεια άσκησης επαγγέλματος Κοι¬ 
νωνικού Λειτουργού στη Πιτσουλάκη Αντωνία του Ιωάν¬ 
νου και της Γεωργίας. 

Ηράκλειο, 29 Σεπτεμβρίου 2000 
Με εντολή Νομάρχη 

Η Προϊσταμένη Διεύθυνσης Κοιν. Πρόνοιας 
ΑΙΚΑΤΕΡΙΝΗ ΑΝΔΡΙΩΤΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θ Ι.ςτ 
Θ-ΓΠ3Μ: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































